Diari Oficial de la Generalitat Valenciana


Sumari del DOGV 7025, del 16-05-2013 (2013/4783)

RESOLUCIÓ de 6 de maig de 2013, de la Direcció General d'Administració Local, per la qual es publica la convocatòria i les bases per a la provisió del lloc de tresoreria de l'Ajuntament d'Alacant per a la seua provisió pel sistema de lliure designació.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7025

Data del DOGV
:   16-05-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/4783


Data del document
:   06-05-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * concurs administratiu

RESOLUCIÓ de 6 de maig de 2013, de la Direcció General d'Administració Local, per la qual es publica la convocatòria i les bases per a la provisió del lloc de tresoreria de l'Ajuntament d'Alacant per a la seua provisió pel sistema de lliure designació. [2013/4783]  
Atés que la Junta de Govern Local de l'Ajuntament d'Alacant ha efectuat la convocatòria per a la provisió pel sistema de lliure designació del lloc de tresoreria i ha aprovat les bases d'esta en sessió ordinària celebrada el dia 25 de març de 2013, de conformitat amb el que preveu la disposició addicional segona, apartat 5.2, de la Llei 7/2007, de 12 d'abril, de l'Estatut Bàsic de l'Empleat Públic; en l'article 172.1 i 3 de la Llei 8/2010, de 23 de juny, de la Generalitat, de Règim Local de la Comunitat Valenciana; en la disposició addicional sèptima de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana; en l'article 48 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i fent ús de les atribucions que em conferix l'article 34.2.c del Decret 187/2012, de 21 de desembre, del Consell, pel qual s'aprova el Reglament orgànic i funcional de la Presidència i de la Conselleria de Presidència i d'Agricultura, Pesca, Alimentació i Aigua, resolc:  
  
Primer  
Donar publicitat a la convocatòria per a la provisió pel sistema de lliure designació del lloc de tresoreria de l'Ajuntament d'Alacant i a les bases que han de regir esta, que es relacionen en l'annex de la present resolució.  
  
Segon  
El lloc de treball que s'anuncia podrà ser sol·licitat pels funcionaris amb habilitació de caràcter estatal pertanyents a la subescala d'intervenció-tresoreria.  
No podran concórrer a la convocatòria els funcionaris que es troben en les situacions previstes en els apartats a, b i c de l'article 30.2 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana.  
  
Tercer  
Els interessats dirigiran les seues sol·licituds a l'Ajuntament d'Alacant dins dels 15 dies naturals següents de la publicació d'esta resolució en el Diari Oficial de la Comunitat Valenciana, acompanyant a la sol·licitud la documentació acreditativa de reunir els requisits per al seu exercici, en els termes que figuren en la convocatòria.  
  
  
Quart  
Els aspirants hauran de subjectar-se a les bases de la convocatòria publicades en l'annex d'esta resolució.  
  
Quint  
La convocatòria i les seues bases a què es referix esta resolució podran ser impugnades a partir de la publicació en el Diari Oficial de la Comunitat Valenciana, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com el que disposa la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 6 de maig de 2013.- El director general d'Administració Local: Vicente Saurí Martí.  
  
  
  
  
ANNEX  
  
Bases que han de regir la convocatòria per a la provisió reglamentària del lloc de treball de tresoreria de l'Ajuntament d'Alacant entre funcionaris amb habilitació de caràcter estatal, pertanyents a la subescala d'intervenció-tresoreria.  
  
Base primera. Objecte i característiques del lloc  
Estes bases tenen per objecte regir la convocatòria per a cobrir pel sistema de lliure designació establit en la disposició addicional segona, apartat 5.2 de la Llei 7/2007, de 12 d'abril, de l'Estatut Bàsic de l'Empleat Públic, i els articles 47 a 49 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, el lloc de treball les dades del qual s'expressen a continuació:  
  
Corporació: Ajuntament d'Alacant.  
Denominació: tresoreria.  
Categoria: -  
Nivell de complement de destinació: 30.  
Complement específic: 30.468,06 euros anuals.  
Observacions: el complement específic inclou factor de responsabilitat i especial dificultat tècnica, factor d'especial dedicació per disponibilitat en excés de 2 hores i 30 minuts setmanals de mitjana i factor d'incompatibilitat.  
El lloc de treball es troba inclòs en la relació de llocs de treball de l'Ajuntament d'Alacant i el seu sistema de provisió és el de lliure designació entre funcionaris amb habilitació de caràcter estatal.  
  
  
Base segona. Requisits  
Serà requisit per a concórrer a la convocatòria i poder exercir el lloc, en el cas de ser nomenat, estar integrat en l'escala d'habilitació de caràcter estatal, subescala d'intervenció-tresoreria.  
  
Base tercera. Convocatòria  
La convocatòria serà remesa a la Direcció General d'Administració Local per a la seua publicació en el Diari Oficial de la Comunitat Valenciana.  
  
Base quarta. Sol·licituds  
Les sol·licituds es presentaran dins dels 15 dies naturals següents de la publicació de la convocatòria en el Diari Oficial de la Comunitat Valenciana.  
A més del contingut mínim previst en l'article 70.1 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú, en la sol·licitud haurà d'indicar-se el número de registre personal, la situació administrativa en què es trobe el sol·licitant, així com el seu destí.  
Junt amb les sol·licituds, els aspirants acompanyaran els requisits degudament acreditats, a què es referix la base segona, així com el currículum, on es detallaran els anys de servici, els llocs de treball exercits en l'Administració, els títols acadèmics que posseïsquen, els cursos realitzats i quantes circumstàncies es crega oportú posar de manifest amb vista a demostrar la seua idoneïtat per a ocupar el lloc convocat. Tots els mèrits al·legats hauran d'acreditar-se documentalment.   
  
  
Base quinta. Nomenament  
Conclòs el termini de presentació de sol·licituds, l'òrgan competent de la corporació procedirà, si és el cas, i després de la constatació de la concurrència dels requisits exigits en la convocatòria, a dictar la resolució corresponent en el termini d'un mes.  
La resolució es traslladarà a la Direcció General d'Administració Local per a la seua publicació en el Diari Oficial de la Comunitat Valenciana.  
  
Base sexta. Presa de possessió  
El termini per a la presa de possessió serà el previst en l'article 34 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana.  
  
Base sèptima. Impugnació  
Contra estes bases podrà interposar-se, potestativament, recurs de reposició en el termini d'un mes davant este ajuntament, o recurs contenciós administratiu en el termini de dos mesos davant el corresponent Jutjat Contenciós Administratiu d'Alacant o el corresponent a la circumscripció on tinga el seu domicili, ambdós terminis comptats a partir de l'endemà de la publicació d'estes bases, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons redacció donada per la Llei 4/1999 i els articles 10, 11 i 14 de la Llei 29/1998, de 13 de juliol, Reguladora de la Jurisdicció Contenciosa Administrativa, i sense perjuí de qualsevol altre recurs que puga interposar.